Tidligere DF'er og medlem af byrådet i Hjørring og regionsrådet, Vivi Jensen er i dag lettet. Retssagen, hvor Vivi Jensen får oprejsning efter at være beskyldt for at chikanere partifæller, er i dag netop afsluttet. Sagen går ud på at få oprejsning, efter Vivi Jensen er beskyldt for at stå bag nogle Facebook profiler. Facebook profilerne blev oprettet for at håne Tom Bork og Nelly Lundsgaard under valgkampen til kommunalvalget i 2013. Det var ikke Vivi Jensen, der oprettede profilerne, men i stedet var det DF- medlem af byråd i Hjørring Vibeke Købsted. Det erkendte hun i retten mandag. Tom Bork har også været i medierne, hvor han mener, at det er Vivi Jensen, der står bag de falske Facebooksider. Vivi Jensen kræver erstatning på 100.000 kroner fra Vibeke Købsted, og 20.000 kroner af Tom Bork. Vivi Jensen fortæller tirsdag eftermiddag, at hun er fuldt tilfreds med retssagens forløb, og var glad for erkendelsene fra Vibeke Købsted. - Hvis bare de indrømmelse ville være kommet tidligere, så kunne vi havde mødtes om et forlig, siger Vivi Jensen, der er klar til at gå videre til landsretten, hvis ikke sagen skulle falde ud til hendes fordel. Der falder endelig dom i sagen den 7. oktober 2015.

Opsummering:
Tidligere DF'er, og nu løsgænger i Hjørring byråd og regionsrådet Vivi Jensen er tilfreds med mandagens og tirsdagens retsmøder.